CELEX: 32010R0515
Language: ro
Date: 2010-06-15 00:00:00
Title: Regulamentul (UE) nr. 515/2010 al Comisiei din 15 iunie 2010 de modificare a Regulamentului (CE) nr. 1137/2007 în ceea ce privește utilizarea aditivului furajer Bacillus subtilis (O35) în furajele care conțin lasalocid sodiu, maduramicin amoniu, monensin sodiu, narasin, salinomicin sodiu și semduramicin sodiu  (Text cu relevanță pentru SEE)

16.6.2010   
            
            
               RO
            
            
               Jurnalul Oficial al Uniunii Europene
            
            
               L 150/44
            
         REGULAMENTUL (UE) NR. 515/2010 AL COMISIEI
   din 15 iunie 2010
   de modificare a Regulamentului (CE) nr. 1137/2007 în ceea ce privește utilizarea aditivului furajer Bacillus subtilis (O35) în furajele care conțin lasalocid sodiu, maduramicin amoniu, monensin sodiu, narasin, salinomicin sodiu și semduramicin sodiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și justificarea și procedurile de acordare a unei astfel de autorizații.
            
         
               (2)
            
            
               Regulamentul (CE) nr. 1831/2003 prevede posibilitatea de modificare a autorizației unui aditiv furajer ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „autoritatea”).
            
         
               (3)
            
            
               Utilizarea preparatului de microorganisme Bacillus subtilis DSM 17299 a fost autorizată pe o perioadă de 10 ani pentru puii pentru îngrășare prin Regulamentul (CE) nr. 1137/2007 al Comisiei din 1 octombrie 2007 privind autorizarea preparatului Bacillus subtilis ca aditiv pentru hrana animalelor (2).
            
         
               (4)
            
            
               Titularul autorizației a introdus o cerere de modificare a autorizației referitoare la acest aditiv pentru ca acesta să poată fi utilizat în furajele destinate puilor pentru îngrășare care conțin coccidiostaticele lasalocid sodiu, maduramicin amoniu, monensin sodiu, narasin, salinomicin sodiu și semduramicin sodiu. Titularul autorizației a transmis datele relevante pentru a-și susține cererea.
            
         
               (5)
            
            
               În avizul său din data de 10 martie 2010, autoritatea a concluzionat că aditivul Bacillus subtilis DSM 17299 este compatibil cu lasalocid sodiu, maduramicin amoniu, monensin sodiu, narasin, salinomicin sodiu și semduramicin sodiu (3).
            
         
               (6)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (7)
            
            
               Prin urmare, Regulamentul (CE) nr. 1137/2007 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1137/2007 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 256, 2.10.2007, p. 5.
   
      (3)  The EFSA Journal 2010; 8(3):1552 [7 p.].
   
      ANEXĂ
      
         
            „ANEXĂ
            
                        Număr de identificare al aditivului
                     
                     
                        Numele titularului autorizației
                     
                     
                        Aditivul
                     
                     
                        Compoziție, formulă chimică, descriere, metoda de analiză
                     
                     
                        Specia sau categoria de animale
                     
                     
                        Vârstă maximă
                     
                     
                        Conținut minim
                     
                     
                        Conținut maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        UFC/kg de furaj complet cu un conținut de umiditate de 12 %
                     
                  
                        
                           Categoria aditivilor zootehnici. Grup funcțional: stabilizatori ai florei intestinale
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis DSM 17299
                     
                     
                        
                                     
                                 
                                 
                                    Compoziția aditivului
                                    Preparat de Bacillus subtilis DSM 17299 conținând un minimum de 1,6 × 109 UFC/g de aditiv
                                 
                              
                                     
                                 
                                 
                                    Caracterizarea substanței active
                                    Concentrat de spori de Bacillus subtilis DSM 17299
                                 
                              
                                     
                                 
                                 
                                    Metoda de analiză (1)
                                    
                                    Metoda de numărare folosind dispersia pe placă cu triptonă soia agar cu tratament de preîncălzire a probelor de furaje
                                 
                              
                     
                        Pui pentru îngrășare
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                                 
                              
                                    2.
                                 
                                 
                                    Utilizare autorizată în furaje care conțin următoarele coccidiostatice autorizate: diclazuril, halofuginonă, robenidină, decochinat, narasin/nicarbazin, lasalocid sodiu, maduramicin amoniu, monensin sodiu, narasin, salinomicin sodiu sau semduramicin sodiu.
                                 
                              
                     
                        22.10.2017
                     
                  
      
      
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives”.